CELEX: 62016TN0280
Language: bg
Date: 2016-05-26 00:00:00
Title: Дело T-280/16: Жалба, подадена на 26 май 2016 г. — GeoClimaDesign/EUIPO — GEO Gesellschaft für ENERGIE und Oekologie (GEO)

18.7.2016   
            
            
               BG
            
            
               Официален вестник на Европейския съюз
            
            
               C 260/48
            
         Жалба, подадена на 26 май 2016 г. — GeoClimaDesign/EUIPO — GEO Gesellschaft für ENERGIE und Oekologie (GEO)
   (Дело T-280/16)
   (2016/C 260/59)
   Език на жалбата: немски
   
      Страни
   
   
      Жалбоподател: GeoClimaDesign AG (Фюрстенвалде/Шпрее, Германия) (представител: B. Lanz, Rechtsanwältin)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: GEO Gesellschaft für ENERGIE und Oekologie GmbH (Лангенхорн, Германия)
   
      Данни за производството пред EUIPO
   
   
      Притежател на спорната марка: другата страна в производството пред апелативния състав
   
      Спорна марка: словна марка на Европейския съюз „GEO“ — заявка за регистрация № 8 331 076
   
      Производство пред EUIPO: производство по обявяване на недействителност
   
      Обжалвано решение: решение на четвърти апелативен състав на EUIPO от 29 март 2016 г. по преписка R 1679/2015-4
   
      Искания
   
   Жалбоподателят моли Общия съд:
   
               —
            
            
               да отмени обжалваното решение,
            
         
               —
            
            
               да обяви въпросната марка за недействителна, при условията на евентуалност, да обяви въпросната мярка за недействителна, що се отнася до организационното подготвяне на строителни проекти в областта на възобновяемите енергийни източници, по-специално на инсталации за вятърна енергия и на вятърни паркове от клас 35, до услугите на строителен предприемач при реализирането на проекти в областта на възобновяемите енергийни източници, по-специално на инсталации за вятърна енергия и на вятърни паркове; до поправката и поддръжката на инсталации за вятърна енергия от клас 37, както и до техническо проучване на проекти от областта на възобновяемите енергийни източници; по-специално на инсталации за вятърна енергия и на вятърни паркове; до услугите на инженери в областта на възобновяемите енергийни източници, по-специално в областта на инсталациите за вятърна енергия; до подготвянето на технически и научни доклади от клас 42,
            
         
               —
            
            
               да осъди ответника да заплати съдебните разноски.
            
         
      Изложено основание
   
   
               —
            
            
               Нарушение на член 52, параграф 1, буква а) във връзка с член 7, параграф 1, буква б) и член 7, параграф 1, буква в) от Регламент № 207/2009.